FI Euroopan unionin virallinen lehti L 172/9

KOMISSION TÄYTÄNTÖÖNPANOASETUS (EU) N:o 598/2013,

annettu 24 päivänä kesäkuuta 2013,

neuvoston asetuksessa (EY) N:o 73/2009 säädettyihin tiettyihin suoriin tukijärjestelmiin sovellettavista vuoden 2012 talousarviomäärärahojen enimmäismääristä annetun täytäntöönpanoasetuksen (EU) N:o 564/2012 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 142 artiklan c alakohdan,

sekä katsoo seuraavaa:

(1) Asetuksen (EY) N:o 73/2009 69 artiklan 4 kohdan mukaisesti mihin tahansa kyseisen asetuksen 68 artiklan 1 kohdan a alakohdan i–iv alakohdassa sekä 68 artiklan 1 kohdan b ja e alakohdassa säädettyihin tuotantoon sidottuihin tukitoimiin käytettävissä olevat varat rajoitetaan 3,5 prosenttiin asetuksen (EY) N:o 73/2009 40 artiklassa tarkoitetusta kansallisesta enimmäismäärästä. Selkeyden vuoksi komission olisi julkaistava jäsenvaltioiden asianomaisten toimenpiteiden osalta ilmoittamien määrien perusteella saatava enimmäismäärä.

(2) Asetuksen (EY) N:o 73/2009 68 artiklan 1 kohdan a alakohdan i–iv alakohdassa sekä 68 artiklan 1 kohdan b ja e alakohdassa säädettyihin tukitoimiin kalenterivuonna 2012 käytettävissä olevien talousarviomäärärahojen enimmäismäärät vahvistetaan komission täytäntöönpanoasetuksen (EU) N:o 564/2012 (2) liitteessä III.

(3) Komission täytäntöönpanoasetuksessa (EU) N:o 1270/2012 (3) säädetään tietyistä Portugalille myönnetyistä poikkeuksista erityistuen uudelleentarkastelua koskevan päätöksen määräajan, uudelleentarkastelua koskevan ilmoituksen määräajan sekä erityisiä maatalousalan toimia, joista seuraa lisähyötyä maatalousympäristölle, koskevien edellytysten ja tukihakemukseen sisältyvien tietojen osalta.

(4) Portugali ilmoitti komissiolle 4 päivänä tammikuuta 2013 muutetut tukitoimet, joita se aikoo soveltaa vuonna 2012.

(5) Esitettyjen tietojen mukaan Portugali aikoo — muuttaa asetuksen (EY) N:o 73/2009 68 artiklan 1 kohdan b alakohdan mukaista maitoalan nykyistä tukea korottamalla vuonna 2012 sille myönnettyjä määrärahoja 8,8 miljoonasta eurosta 10,32 miljoonaan euroon, — muuttaa asetuksen (EY) N:o 73/2009 68 artiklan 1 kohdan a alakohdan i alakohdan mukaista nykyistä tukea rajoittamalla sen soveltamisala ainoastaan Brava de Lide -rodun naaraspuolisiin eläimiin ja vähentämällä tuen määrärahoja 2,53 miljoonalla eurolla, — ottaa käyttöön asetuksen (EY) N:o 73/2009 68 artiklan 1 kohdan a alakohdan v alakohdan mukaisen uuden tuen tiettyjen kotoperäisten nautarotujen (Alentejana, Mertolenga), lammasrotujen (Serra de Estrela, Churra de Terra Quente) ja vuohirotujen (Serrana) säilyttämiseksi; tuelle myönnetyt kokonaismäärärahat ovat 1,68 miljoonaa euroa, ja — vähentää asetuksen (EY) N:o 73/2009 68 artiklan 1 kohdan a alakohdan v alakohdan mukaisen laajaperäiseen laiduntamiseen myönnettävän tuen määrärahoja 0,67 miljoonalla eurolla.

(6) Nämä muutokset vaikuttavat asetuksen (EY) N:o 73/2009 68 artiklan 1 kohdan a alakohdan i–iv alakohdassa sekä 68 artiklan 1 kohdan b ja e alakohdassa säädettyyn tukitasoon ja siten täytäntöönpanoasetuksen (EU) N:o 564/2012 liitteessä III Portugalille vahvistettuun talousarviomäärärahojen enimmäismäärään.

(7) Sen vuoksi täytäntöönpanoasetusta (EU) N:o 564/2012 olisi muutettava. Koska muutokset koskevat vuotta 2012, tämän asetuksen olisi tultava voimaan välittömästi.

(8) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan täytäntöönpanoasetuksen (EU) N:o 564/2012 liitteessä III oleva Portugalia koskeva rivi seuraavasti:

”Portugali 20 200”

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä kesäkuuta 2013. Komission puolesta Puheenjohtaja José Manuel BARROSO

(1) EUVL L 30, 31.1.2009, s. 16.

(2) EUVL L 168, 28.6.2012, s. 26.

(3) EUVL L 357, 28.12.2012, s. 7.